থাইলেণ্ডত সদ্য সমাপ্ত ষ্টুডেন্টছ অলিম্পিক এছিয়ান গেইমছত পাকিস্তানক পৰাস্ত কৰি চেম্পিয়নৰ খিতাপ অৰ্জন কৰা ত্ৰিপুৰাৰ টিটিএএডিচি ফুটবল দলটোক সোমবাৰে ত্ৰিপুৰা ৰাজ্য চৰকাৰে সম্বৰ্ধনা জ্ঞাপন কৰে।
ভগত সিং য়ুথ হোষ্টেলত আয়োজিত সম্বৰ্ধনা অনুষ্ঠানত ৰাজ্যখনৰ মুখ্য মন্ত্ৰী বিপ্লব কুমাৰ দেবে ক্ৰীড়া বিভাগৰ বিভিন্ন বিষয়া, খেলুৱৈ, প্ৰশিক্ষকৰ উপস্থিতিত ১৭ অনূৰ্ধ্ব বিজয়ী দলটোৰ খেলুৱৈসকলক ১ লাখ টকাৰ চেক প্ৰদান কৰে।
মুখ্য মন্ত্ৰী দেবে বিজয়ী দলটোৰ সকলো সদস্যকে শুভেচ্ছা প্ৰদান কৰাৰ লগতে খেলুৱৈসকলক ভৱিষ্যতে তেওঁলোকৰ প্ৰদৰ্শন উন্নত কৰাৰ ক্ষেত্ৰত ৰাজ্য চৰকাৰৰ তৰফৰ পৰা সকলো ধৰণৰ সা-সুবিধা প্ৰদান কৰিব বুলিও আশ্বাস দিয়ে।
উক্ত সম্বৰ্ধনা অনুষ্ঠানতে তেওঁ কয় যে যোৱা ২৫ বছৰত ৰাজ্যখনৰ অধিকাংশ যুৱ প্ৰজন্ম ড্ৰাগছ আৰু নিচাজাতীয় সামগ্ৰী সেৱনৰ বাবে ধ্বংস হৈ গৈছে। কিন্তু খেলে নিচাজাতীয় সামগ্ৰী সেৱন কৰাৰ ক্ষেত্ৰত প্ৰতিষেধক হিচাপে কাম কৰে।
উল্লেখ্য যে খেলুৱৈসকলে নিজ দেশ তথা ৰাজ্যৰ বাবে কঢ়িয়াই অনা সাফল্যৰ বাবে ৰাজ্য চৰকাৰে শুভেচ্ছা প্ৰদান কৰাত তেওঁলোকো যথেষ্ট সুখী বুলি মন্তব্য কৰা পৰিলক্ষিত হয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
